John Dramani Mahama

**E-Class**20px

**John Dramani Mahama** nyɛla Gana siyaasa nira ni tingbani zuɣulana  palo  n-ti Ghana. O daa lahi nyɛla tiŋgbaŋ zuɣulana yuma anahi ni chira a sham. O daa nyɛla zuɣulaan paa n-zaŋ n-ti National Democratic Congress(NDC) party gɔmnanti yuuni 2009 hali ni 2012. O daa deela nam Silimiin' goli July biɛɣu pishi ni anahi dali, yuuni 2012 puuni di ni daa niŋ ka o kpɛma, Jilimalana Evans Atta Mills daa pooi nyevuli. Ŋuna n-nyɛ tuuli zuɣulaan paa ŋun deei nam o zuɣulana kalinsi nyaaŋa.Yaha, o daa lahi zani o din tɔli piibu-piibu December 2012 ka di n-gbubi Ghana yuma anahi ka mɔ yuuni 2016 ni 2020 piibu-piibu puuni ka bi n-nya nasara. O mini jilimalana Nana Addo Dankwa Akufo-Addo ŋun daa n-zani n-ti New Patriotic Party yuuni 2016 piibu-piibu. O daa lahi yina nti n-zani o din tɔli piibu-piibu December 2024, ka daa nya nasara. O mini jilimalana  Mahamudu Bawumia n daa zani piibi piibu ŋɔ maa ni.

## Pilli
O nyɛla Zabaɣisi puuni nira, Mahama yila Bole din be Savanna Region la na. O nyɛla bɛ ni daa dɔɣi so Damongo din be Damongo piibu-piibu yaɣili la din mi gba be Savanna Region Ghana pulini.

## O piligu ni o shikuru Baŋsim
Silimiin-gɔli November biɛɣu pishi ni awei dali yuuni 1958 ka bɛ daa dɔɣi Mahama tiŋ' shɛli bɛ ni booni Damongo , ka di be Damango-Daboya constituency la puuni. O tuuli shikuru baŋsim daa pilila Accra Newtown Experimental School (ANT1) ka daa lahi chaŋ *boarding* shikuru Achimota Primary School. O daa tuɣi o senior secondary shikuru Ghana Senior High School din be Tamale Northern region yaɣili ka daa lahi chaŋ University zaŋ kpa History polo University of Ghana karimzɔŋ din be Ankara tiŋgbani ni din be Greater Accra yaɣili. Mahama daa lahi chaŋla Silimiintiŋa shikuru din be Moscow la o shikuru baŋsim yɛligibu ni siyaasa baŋsim bɔhimbu. Mahama nyɛla Zabaɣa ŋun yi Bole din be Tudu yaɣili. Bɛ dɔɣila Mahama Damango din be Damango-Daboya piibupiibu yaɣili din be Tudu yaɣili n kpiɛhi siyaasa taɣada din chaŋ gbaai Ghana maŋsulinsi saha. O ba Emmanuel Adama Mahama ŋun daa nyɛ pukpari Bundana ka lahi nyɛ karimba la n-daa nyɛ tuuli jintɔra zaŋti West Gonja piibupiibu yaɣili, ni tuuli Regional Commissioner zaŋ n-ti Tudu yaɣili ŋɔ saha shɛli Ghana ni daa deei maŋsulinsi ka Kwame Nkrumah lɛbi tuuli tiŋgbani zuɣulana. Mahama ba n-daa lahi nyɛ tiŋgbani zuɣulana shaawara maana saha shɛli Hilla Limann ni daa nyɛ Ghana zuɣulana la, pɔi ka Jerry Rawlings daa ŋme m paagi o nam ni.

## Tuma
O ni daa naai o undergraduate shikuru Baŋsim, Mahama daa wuhila Taarihi baŋsim secondary Shikuru yuma bela. O ni daa labina Ghana saha shɛli o ni daa be Moscow bɔhindi shikuru Baŋsim, o tuma daa nyɛla lahibaya, kaya ni vihibuvihibu karachi nti Japan Embassy din be Aŋkara yuuni 1991 mini yuuni 1995. O daa yila zaŋgama laɣiŋgu din nyɛ fara tuhuku Kati mili Plan International Ghana

### O MP Tali
Mahama daa kpɛla Ghana Jintɔriba jina duu yuuni 1996 piibu-piibu ni , Ni o ti zani n-ti Bole bee Bamboi piibu-piibu yaɣili n-di o yuma anahi nam. Silimiin goli April 1997, be daa piigi o mi Yɛltɔɣa kpambala paa (Deputy Minister of Communications). Be daa zaŋ o mi lԑbi Yɛltɔɣa kpambala kpɛma (Minister of Communications) silimiin goli November 1998 ka daa di laa nam maa hali ni silimiin goli January 2001, saha shɛli Liɛm paati National Democratic Congress (NDC) ni daa galisi nam maa n-ti Wabiga paati New Patriotic Party's government.

Yuuni 2000, Bole/Bamboi piibu-piibu yaɣili nim daa lahi piila Mahama ni o labi Jintɔriba jina duu maa n-ti lahi niŋ yuma anahi yaha. Bɛ daa lahi piigi o mi yuuni 2004 m-pahi buta zuɣu. Yuuni 2001 hali ni 2004, bɛ daa piila Mahama kpiɛm zaŋ ti Jintɔriba ban bi galisi jina duu alizama polo (Minority Parliamentary Spokesman for Communications). Yuuni 2002, bɛ daa piila Mahama yaha kpiɛm zaŋ ti Lem paati Yɛltɔɣa yalibu (Director of Communications for the NDC). Lala yuuni maa, bɛ daa lahi piigi o mi ni o zani Ghana zaani n-chaŋ ti lihi Zimbabwe nim jintɔraba piibu-piibu ni daa yɛn chaŋ shɛm. O ni daa nyɛ MP, O daa bela Standing Orders Committee nim maa puuni ni Transport, Industry, Energy, Communications, Science and Technology Committee zaŋ ti Jintɔriba duu maa.

### O Minisita Tali
Jilimalana Mahama n daa nyɛ minisita zuɣulana paa n-zaŋ ti lahabaya tibu ni di wuligibu minisita tali silimiin' gɔli April yuuni 1997 hali ni November yuuni 1998. Lala saha maa ŋuni n-daa nyɛ Chaamani zaŋ ti National Communications Authority ka o kpaŋmaŋa daa chɛ ka  Ghana telecommunications sector daa du saa zuɣu baayan di daa pun lu tiŋa yuuni 1997. O daa pahila ban kpa Ghana AIDS Commission ka daa lan be ban daa zaŋ 2000 National Population Census ka di tumi tuma. Ŋuni n-daa lahi nyɛ chaamani zuɣulana paa zaŋ ti Publicity Committee din daa sɔŋdi  lampoo Value Added Tax (VAT) labibu na.

### O Tingbani zuɣulana paa Tali
### O Tingbani zuɣulana Tali
### O 2020 Nam Bɔbu

## Maŋmaŋa biɛhigu ni O Ni Bɔri Bin Shɛŋa
### Kundi nima
Mahama tuuli kundi n-nyɛ MY FIRST COUP D'ETAT: MEMORIES FROM THE LOST DECADES OF AFRICA. Bloomsbury n-daa yihi li polo silimiin goli July 3, 2012. O kundi maa wuhiri la o maŋmaŋa biɛhigu, o ni daa chaŋ shikuru shɛm, o ni daa nyɛ binshɛŋa Gɔmnanti kura puuni ni Nkrumah nam kpaabu.

### Gubiɛri Lahima
### Kpaŋmaŋa Pina ni Dariza nim Doopa

## Kundivihira